**Referat af bestyrelsesmødet mandag den 23. marts 2015 kl. 2000 hos Allan, Valdemarsgade 1 B**

Til stede var Lars, Anita, Henrik, Ninna og Allan.

1. Godkendelse af referat fra sidste møde

*Der blev foretaget to rettelser, hvorefter referatet blev godkendt.*

1. Godkendelse af dagsordenen

*OK*

1. Status på reparation af tagterrasse og paptag i bunden af gården.

*Vi kunne konstatere at arbejdet med tagterrassen var veludført. Træet vil få lov til at stå en tid ubehandlet hvorefter vi tager stilling til hvad det skal behandles med. Ninna rykker for et tilbud på det skrå paptag i bunden af gården og baldakin over kælderdør.*

1. Ingeniørrapport og svar til Poul Christensen

*Ingeniørrapporten blev gennemgået. Der er et yderligere spørgsmål. Når dette er besvaret, vil rapporten blive tilstillet Poul Christensen. Ninna vil svare Poul Christensen, som har fremsat krav til ejerforeningen om udbedring af visse skadet indvendigt i Poul Christensens kælder grundet skimmelvækst. Det er bestyrelsens opfattelse at den skimmelvækst der kan konstateres skyldes Poul Christensens uhensigtsmæssige opsætning af gipsvægge.*

1. Status på reparation af utæt nedløbsrør på facaden til Vesterbrogade og utæt tagrende (to steder) i Valdemarsgade.

*bbb har opgivet at reparere skaden på Vesterbrogadesiden med en lift og vil i stedet opstille et stillads. Arbejdet skulle være umiddelbart forestående. Tagrendereparationen på Valdemarsgadesiden vil blive ordnet fra en lift.*

1. Utæthed der forårsager vand på en køkkenvæg i 1 B anden sal til venstre

*Overboens opvaskemaskine er konstateret utæt. bbb har på foranledning af Henrik repareret opvaskemaskinen. Udgiften bør dækkes af overboen.*

1. Kalle, ejer af lejligheden i nr. 1 B 5. sal t.h., har ikke TV-signal og vil have refunderet sine betalinger til fælles TV-signal.

*Allan har talt med Kalle. Han fik forklaret at hans lejlighed er registreret hos You See som modtager af TV-signal. Intet taler imod at det antennekabel, som han klippede af og anbragte i etageadskillelsen, skulle være uden signal. Kalle ønskede ikke at betale til den fælles signalforsyning og henviste til at kablet burde have været tilsluttet en stikdåse, og at han mente at bestyrelsen havde været for lang tid om at besvare hans henvendelser. Kalle har anskaffet sin egen TV-forbindelse.*

1. Status på 1 A III t.v. om vedligeholdelsesstand.

*Lars og Ninna vil aflægge ejeren et besøg i den nærmeste fremtid.*

1. Forberedelse af generalforsamling

*Bestyrelsen anser det for vanskeligt at afholde generalforsamlingen allerede den 15. april og vil udskyde den til den 28. april kl. 2000. Der skal udarbejdes beslutningsforslag til en eventuel opsigelse af den fælles TV-forsyning.*

*Bestyrelsen vil foreslå en arbejdsdag søndag den 10. maj kl. 11. Det er tanken bl. a. at male stakit.*

1. Altanmuligheder for lejligheden, Vesterbrogade 83 femte til venstre

*Beslutningen fra det foregående bestyrelsesmøde er blevet udbygget så en ny ejer (lejligheden er solgt) lige som Bo kan rette henvendelse til Københavns Kommune. Punktet udgår herefter.*

1. Skilte på haner til lukning af vandforsyningen med angivelse af de afsnit der lukkes for.

*bbb er mindet om opgaven.*

1. TV – er der nyt om muligheder?

*Bestyrelsen var enig om til generalforsamlingen at indstille at aftalen om den obligatoriske signalforsyning opsiges. Lars vil undersøge om der kan etableres en frivillig ordning om signalforsyning så der kan stilles forslag herom på generalforsamlingen.*

1. Eventuelt

***Det næste bestyrelsesmøde afholdes den 12. april kl. 20 hos Allan***